
Ha nagy leszek, 

politikus leszek. 

Apa politikus, 

nagyapa politikus, 

a bátyó politikus, 

a sógor politikus. 

Csak anya nem politikus, 

meg a nővérem se. 

Nincsen nekik fütyijük, hihihi. 


A Lujzikának 

fekete haja van. 

Ha nagy leszek, 
elveszem feleségül 

a Lujzikát. 

Saját pártot alapítunk, 
én leszek az elnök, 

ő meg a főtitkár. 

Lesz Audink is. 
Kettő. 


Hány füle van 

a kockacukornak? 

A kockacukornak 
nincsen füle. 

De ha meggyőzök tíz 
gyereket, 

hogy van neki, 

apa szeptembertől beírat 
a politikai szakkörbe. 


Fidesz? 

Fidelek. 

Az én papám párttitkár. 
Ő kezeli a párttitkokat. 
Ha megnövök, én is 
lehetek párttitkár 

és rám is bíznak 
párttitkokat. 


Jancsika, Misike, 

első nap az isibe! 

Piri néni, Pali bácsi 

tárt karokkal várt ott, 

alapítsunk egy-két pártot! 

(Nem stimmel a szótagszám! 

A te szótagszád nem stimmel! 
Tanító néni, tanító néni, 

a Lacika azt mondta, 

hogy a Janinak 

nem stimmel a szótagszája! ) 

Mi leszünk a sok-sok 

jövőbeli politikus, 

mindenki másnak meg 

pofa súlyba! 

(Most meg a rím nem jó! 
Anyádba! Ki a frackióból!) 
Pártokat is alapítunk, 

ellenzéket szétlapítunk, 
szavazunk, 

savazunk, 

ha rájönnek, majd lapítunk! 
Nem kell dolgozni mindenkinek, 
kiállunk a pódiumra dumálni, 
hozunk pocsék rendeleteket, 

a pórnép meg be fog tőle rosálni! 
Mi leszünk a sok-sok 

jövőbeli politikus, 

mindenki másnak meg (tudom, fidelek) 
jobb lesz befogni a száját! 
Törvényeket csinálunk, 
mindenkivel kiszúrunk, 
rengeteget keresünk, 

amíg meg nem bukunk! 

(Most mindenki egyszerre, srácok!) 
Mi leszünk a sok-sok 

jövőbeli politikus, 

mindenki másnak meg 

csönd! 


Mint a mókus fenn a fán," 


politképzős oly vidám, 


Zsebéből ki sem fogy a buksza. 


Ha értekezik valahol, 


Sok pártmunkás így dalol: 


Szavazz ránk és tele lesz a kassza! 
Választást nyerünk, mienk lesz az összes 


Miniszteri bársonyszék. 


Cseng-bong a lóvé minekünk, ettől lesz 


Csuda jó, gyönyörű az élet. 


Nem segít semmi más, 
lökdösés, nógatás, 


csak az állami 
csak az állami 
tá-moga-tás! 


(Most álljunk körbe, 
Peti középre, 

ő számol:) 

Ec-pec, 

kimehecc, 

szavazatot megvehecc, 
választásra, szavazásra, 
ugorj az állami támogatásra, 
holnapután frackiót 
ala-kít-hecc! 

(Laci az elnök!) 


Gyuk-gyuk-gyuk, 
megmongyuk. 
Zuk-zuk-zuk, 
megszavazzuk. 
Zük-zük-zük, 
kinevezzük. 
Csük-csük-csük, 
átejcsük. 


k (dallam: Lóránd István: Mint a mókus fenn a fán) 


Fidesz? 

Fidelek. 

Te tudtad, mi a különbség 
a fiúk és a lányok között? 
De hülye vagy! 

Ovis korom óta. 

Az a különbség, 

hogy a lányoknak 

nem áll jól az öltöny 

meg a nyakkendő, 

ezért a képviselők 
mindig fiúk. 


Falu szélén birka béget, 
alakítsunk ofsór céget! 
Hujujuju-jujuju! 


Amikor még kicsi voltam, 

azt hittem, 

az emberek azért mennek szavazni, 
mert buták. 

Ma már tudom. 


Amikor még kicsi voltam, 
szerettem volna 

egy saját repülőgépet, 

amivel elrepülhetek akárhová. 
Aztán apu megmagyarázta, 
hogy az nagyon sokba kerül, 
ezért már nem akarok 

saját repülőgépet. 

Vegyék csak meg az adófizetők. 


Az apunak kiskorában 
biciklije volt és komodor 
hatvannégyese 

és azzal játszott. 

Pedig az vak. 


Az anyunak kiskorában 
nem az volt az álma, 
hogy politikus 

felesége legyen. 

De már örül neki, 

mert van bőven guba. 


Az apu kiskorába 
nem járt az iskolába, 
a srácokkal lógott, 
néha melózott. 

Ha volt pár forintja, 
megette, megitta, 

és csak várt, 

egyre várt, 


mert tudta, hogy a haverja miniszterelnök lesz. 


Bejött. 


Laci ma a suliban 
interpellált, 

hogy ha úgyis 
minden miniszter 
meg képviselő 
férfi, 

akkor miért nem 


Bé, buta, bé, buta béget," 
rászavaz majd a Fideszre, 
átverik, mint a palánkon, 
de sosem veszi majd észre. 
Bé, buta, bé, buta béget, 
rászavaz majd a szocikra, 
két csiga lesz majd a tálcán, 
garnélarák meg halikra. 


helyezzük rendeletileg 


hatályon kívül 

a lányokat. 

A HŰJE. 

Akkor ki főz kávét? 


k (dallam: Tolcsvay László: Bóbita) 


Fidesz? 

Fidelek. 

Téged kádereztek már? 
Fuj, disznó! 

Az nem disznóság! 

Azt jelenti, hogy 
megnézik, 

hű vagy-e a párthoz. 

Hű vagyok, de melyikhez? 


Anyu, miért van a bácsinak... 
Csönd legyen, kisfiam. 
Nem illik észrevenni másokat. 


Hangoztattuk már sokat: 

nem illik észrevenni másokat. 
Emeltünk magunk köré rácsokat, 
kizárva prolikat, munkásokat, 
muszlimokat, katolikusokat, 
mindenféle jöttment korcsokat. 
Hiába lóbálják a kalapácsokat. 
El a közelünkből a mancsokat! 


Pisti barátja egy dán henceg, 
de szerintem csak kérkedik. 


Növekszik a közjólét, 
zsebrevágjuk a lóvét! 
Hujujuju-jujuju! 


Egy: megérett a konfliktus. 

(Hm.) 

Kettő: feneketlen államkassza. 

(Hát...) 

Három: fizessetek adót. 

(De srácok...) 

Négy: alakítsunk frackiót. 

(. . figyeljetek már!) 

Öt: szavazzunk, szavazzunk! 

(De hát ez nem rímel és ritmusa sincs!) 
Hat: osszuk föl a pozíciókat! 

(Hát senki nem figyel rám?!) 

Hét: tör-vény-kez-zünk! 

(Á, a francba, szar az egész...) 

Nyolc: ...mit mondtál? 

(Azt mondtam, srácok, 

hogy szar az egész!) 

Hogy képzeled," 

hogy képzeled, 

gyermeki lelkünket ily szóval röngeled? 
(Talán rongálod?!) 

Hát kurvanyád, 

hát kurvanyád, 

majd megtanítunk, hogyan beszélj szebben! 
(De hát ez se rímel!) 

Dobjátok ki!!! 


(Gyerekek, ma vadászni megyünk. Mert tudjátok: a vadászat olyan sport, amit a 
nép választott képviselők útján gyakorol.) 


Ma délelőtt vadászni megyünk, 

de nem vaddisznóra: 

a képviselő zsákmánya most 

Sári, Tercsi, Dóra. 

A vaddisznó már rég elavult, 

azt csak le kell lőni, 

titkárnőket vadásznak már 

a modern férfiak. 

(Megint elszúrtátok a rímet! Hát hiába beszélek?!) 


k (dallam: Richard Wanger: Lohengrin, nászinduló) 


Egyedem-begyedem, tengertánc, " 
régi haver, mit kívánsz? 

Nem kívánok egyebet, 
koncessziós szeletet. 
Egyedem-begyedem, tengertánc, 
nem kell kordon, élőlánc. 

Nem kívánok egyebet, 
kormányzati helyeket. 


Fidesz? 

Fidelek. 

Ha van egy torta és hat gyerek, 
hányfelé kell vágni, 

hogy jusson mindenkinek? 
Hülye, ez beugratós kérdés. 
Ki kell vágni két szeletet. 

Az egyik a legjobb haverodé, 
a nagy rész meg a tied. 

És a másik szelet? 

Az az enyém a tippért. 


Amikor kicsi voltam, 
sokat beszélgettem 

az apu sofőrjével. 

Mesélt távoli országokról, 
amerre járt 

meg érdekes emberekről. 
Sok hülyeséget csinál 

az ember, amíg még kicsi. 
Akár még szóba is áll 
olyannal, akinek 

nincsen semmi pozíciója. 
Ma már nagyobb vagyok. 


k (dallam: Bródy János: Csiribiri) 


Gyere, haver, szavazz ránk," 

érted járatjuk majd a szánk, 

gyere, haver, szavazz ránk, 

mi leszünk a képviselőfánk, 

gyere, haver, szavazz ránk, 

akkor lesz tele a bukszánk, 

hát gyere, gyere! ... 

Aszongya, nem szavaz, nem áll be a sorba, 

ilyen hülye állat akad minden korba, 

pedig értünk izgul mindenki, tapsol minden tenyér, 
másképp nekünk dolgozni kell, vagy nincs otthon kenyér! 
Mi vagyunk a győztesek, a leendő új kormány, 
hülye ez az ürge, hát nőjön rajta ormány, 

ha nyerünk, majd kigolyózzuk, lapátoljon havat, 

és mi, büszke képviselők, megtarcsuk a szavat! 
Agyilag totál zokni a csávó, 

hát tapsolj, kopasz, mer elvisz az ávó! 


k (dallam: rap) 


